આ ડિંઘીના પૈસા ચૂકવનારો ઝડપાઈ ગયેલો પણ પાકિસ્તાને તેને કશું ના કર્યું. કરાચીમાં જે ઓપરેશન મમાં બેઠા બેઠા આતંકવાદી આકાઓ કસાબ ને તેની ગેંગને સૂચનાઓ આપતા હતા તે ઓપરેશન રૂમ પણ મળી આવેલો. આતંકવાદીઓ વોઈસ ઓવર ઈન્ટરનેટ પ્રોટોકલ (વીઓઆઈપી)ના માધ્યમથી વાત કરતા હતા તેનો ભાંડો પણ ફૂટેલો પણ પાકિસ્તાને એ પણ દબાવી દીધેલું. ઝકી ઉર રહેમાનની સાથે કોણ કોણ આ હુમલામાં સામેલ હતા તેમનાં નામ પણ મળેલાં પણ પાકિસ્તાને કશું ના કર્યું. આ ઓપરેશન માટે પૈસા આપનારા વિદેશમાં બેઠા હતા. તેમને ઝડપીને પાકિસ્તાન લવાયેલા પણ એ બધી વાતો પર પછી પડદો પાડીને કુલડીમાં ગોળ ભાંગી દેવાયેલો એવો દાવો ખોસાએ કર્યો હતો.